KIX Nuusbrief Kwartaal 1/2021 – KIX Kinders
KIX Nuusbrief Kwartaal 1/2021
By kixkindersadminnFebruary 4, 2021No Comments
Die jaar het begin maar ook nie, wat maak ons nou?!
Die pandemie se ontwrigting is nog nie verby nie en ons gaan vir 'n lang ruk met die impak hiervan moet saamleef. Ons besef ook dat ons nie kan "wag" totdat alles "oor" is om weer met 'n KIX-groep te begin nie.
Luister na hierdie wenke, geleen by ons DinkJeug vennoot, wat 'n paar idees gee vir hoe ons wel hierdie jaar kan afskop.
Dankie vir elkeen se commit-ment
Bring sjokolade, mentblare of lekkertjies wat 'n peperment (Engels – mint) geur het vir elkeen en/of drink saam peperment tee.
Ysbreker – Aan hoeveel Afrikaanse of Engelse woorde kan julle in 2 minute dink wat die woord "ment" of "mint" bevat?
Baie dankie dat jy hierdie jaar bereid is om 'n leier te wees by julle Kix groep. Kom ons gesels oor die commit-ment en wat dit behels om betrokke te wees by Kix…
Ons gaan kinders leer oor die wonder van die Ou en nuwe Testa-ment. Ons wil ook eksperi-ment-eer met stories, crafts en speletjies sodat ons 'n ruimte skep waar ons elke kind help om Jesus se storie te ontdek. (Vertel hier van die 4 W's in 'n Kix ontmoeting.)
Ons kan mekaar ondersteun en mekaar aanvul of komple-ment-eer om 'n span te wees. Ons wil veral let op ons woorde – dat dit altyd die kinders en mekaar sal opbou soos 'n vars peperment geur, al is dit soms uitdagend.
Gee vir elkeen 'n peperment blaar om aan te ruik of 'n peperment lekkertjie om aan te proe. (Onthou net om die Covid-reëls in gedagte te hou.)
Lees saam 2 Korintiërs 2:14
– Waarna sien jy uit hierdie jaar?
– Hoe kan ons mekaar help om 'n "aangename geur" te wees?
Kontak ons gerus by [email protected] indien julle in 2020 insamelings gedoen het vir VKO's, maar nou nie weet waar om die skenkings af te gee nie. Ons help graag om die naaste VKO aan julle te soek!